Andrea Spendolini-Sirieks

Andrea Spendolini-Sirieix   () —Böyük Britaniya və İngiltərəni beynəlxalq səviyyədə təmsil edən İngilis-Fransız peşəkar dalğıcdır.

2022-ci ildə o,yeniyetmələr arasında Dünya,iki qat Avropa böyüklər,iki qat Birlik Oyunları,10 metrlik platforma və 10 metr sinxron platforma yarışları üzrə böyüklər arasında iki qat ölkə çempionu,həmçinin komanda yarışında Dünya üzrə böyük mükafatçı olmuşdur.

2024-cü ildə o,2024-cü il Dünya Su İdmanı Çempionatının komanda hesabında qızıl medal qazanmışdır.Növbəti günlərdə 10 metrlik platformada bürünc medal və 10 metr məsafəyə sinxron platforma yarışında üçüncü medal,daha bir bürünc medal qazanmışdır.

2024-cü il Yay Olimpiya Oyunlarında o, Lois Toulson ilə birlikdə 10 metr məsafəyə sinxron tullanma yarışında bürünc medal qazanmışdır.

Həyatı
Spendolini-Sirieix 11 sentyabr 2004-cü ildə Londonda fransız otel sahibi Fred Sirieix və onun italyan keçmiş ortağı Aleks Spendolininin qızı olaraq dünyaya gəlmişdir. Spendolini-Sirieix Brokledəki “John Stainer Community”ibtidai məktəbində olarkən “Crystal Palace”dalğıc klubu tərəfindən kəşf edilmiş istedadlardan biri idi.Daha sonra “Harris Academy Bermondsey”də orta və altıncı sinif təhsilini başa vurmuşdur.

Karyera
2018-ci ildə Böyük Britaniyanın Dalğıc Çempionatında Spendolini-Sirieix və onun “Crystal Palace “Dalğıc Klubundan həmkarı olan Josie Zillig qadınlar arasında 10 metr məsafəyə sinxron suya tullanma yarışında qalib gələrək,yeganə iştirakçı kimi beş dalışı tamamlamışdılar. Növbəti il Emili Martinlə əməkdaşlıq edərək Kazanda keçirilən Gənclər arasında Avropa Çempionatında qadınların sinxron suya tullanma yarışının qalibi olmuşdur.

2018-ci ildə on üç yaşında Beynəlxalq debütü etdi və ilk solo Beynəlxalq qızıl medalını 2020 FINA Dalğıc Qran Prisində qazandı.Həmin ilin sonunda Spendolini-Sirieix BBC İlin Gənc İdman Şəxsiyyəti kimi tanındı. 2022-ci ildə ilk Birlik Oyunlarında qadınlar arasında fərdi 10 metrlik platformada qızıl medal qazandı və 1966-cı ildən bu yarışda qalib gələn ilk ingilis qadın oldu. İki həftə sonra isə o,Böyük Britaniyanı təmsil edərək eyni yarışda Avropa Çempionu adına layiq görüldü.Sirieix sinxron intizam üzrə hər tədbirdə daha bir qızıl medal qazandı; Lois Toulson ilə Avropa Çempionatında qadınlar arasında və Noah Williams ilə 2022-ci il Birlik Oyunlarında 10 metrlik qarışıq sinxron yarışda qalib gəlmişdir.

Spendolini-Sirieix 2020-ci ildə Qadınların 10 metrlik Platforma yarışında Britaniya Dalğıc Çempionatında solo qızıl medal qazanmışdır və bir neçə həftə sonra 2020-ci ilin fevralında Rostokda keçirilən FINA Qran Prisində ilk beynəlxalq qızıl medalını qazandı.Rostokda ilk dörd raund da ikinci yeri tutaraq,finalda 7-8 xal qazandı.Cəmi 329,35 xal toplayaraq Celina Totu qabaqlayır.

Spendolini-Sirieix,2021-ci ildə Avropa Çempionatında iki medal da daxil olmaqla,əvvəlki iki il ərzində bir neçə uğurlu çıxışlarından sonra Tokyo 2020 Olimpiyadasında GB komandasının ən gənc üzvü adına layiq görülmüşdür. Tokyoda cəmi 16 yaşı olan Andrea raundlardan keçdi və Qadınların 10 metrlik platformada Olimpiya finalına çıxdı və nəticədə yeddinci oldu.

2020-ci ildə BBC İlin Gənc İdman Şəxsiyyəti seçildi və 2022-ci ildə yenidən qısa siyahıya daxil edildi.

2021-ci ilin may ayında Spendolini-Sirieix və Noah Williams 2020 Avropa Su İdmanı Çempionatında 10 metrlik qarışıq sinxron yarışda gümüş medal qazandılar.Həmçinin Çempionatda fərdi 10 metrlik platformada bürünc medal qazanmışdır.

2022-ci ilin avqustunda Birmingemdə keçirilən Birlik Oyunlarında Qadınların 10 mterlik platformasında və Noah Uilyams ilə Qarışıq Cütlük Sinxronlaşdırılmış 10 metrlik patformada iki qızıl medal və Eden Çenq ilə Qadınların Sinxronlaşdırılmış 10 metrlik platformasında gümüş medal qazandı.

2023-cü ilin mayında Böyük Britaniyanın Dalğıc Çempionatında ikinci 10 metrlik platforma titulunu qazanmışdır.

2023-cü ilin iyulunda Lois Toulson və Andrea Spendolini-Sirieix 2023-cü il Dünya Su İdmanı Çempionatında qadınlar arasında 10 metr məsafəyə sinxron qaçışda medal qazanmışdılar.

2024-cü ildə Paris Olimpiyadasında Qadınlar arasında 10 metr məsafəyə sinxron qaçışda bürünc medal qazandılar.Spendolini-Sirieix oyunlarda fərdi olaraq 10 metrlik platformada 6-cı oldu.

Spendolini-Sirieix 2024-cü ildə avropa Su İdmanı üzrə ilin Qadın Dalğıc və 2024-cü il "Sunday Times" Gənc İdmançı mükafatına layiq görülmüşdür.

Şəxsi Həyatı
Spendolini-Sirieix,Birinci Tarixlər televiziya seriyası vasitəsilə Birləşmiş Krallıqda şöhrət qazanan fransız əsilli mehmanxana və televiziya xadimi Fred-Sirieix-in qızıdır.Anası Aleks Spendolini italyan əsillidir.Onun atası 2024-cü il Yay Olimpiya Oyunları zamanı Britaniya televiziya tamaşaçılarına tanış olan bir fransız və Paris yerlisi olaraq BBC-də səyyar müxbir kimi işə götürülür və qızı bürünc medal qazandığı zaman ondan müsahibə almışdır.

Spendolini-Sirieix xristiandır.2024-cü il Olimpiyadasında bürünc medal qazandıqdan sonra o müsahibəsində Allahı izzətləndirməkdən bəhs etmişdir.

 İstinadlar 

Kateqoriya:2024 Yay Olimpiya Oyunları bürünc medalçıları